Els titelles de ‘Hamlet’ arriben a l’Off Romà
06 d’agost 2019

El dimecres 7 d'agost, a les 20 hores, tindrà lloc en el Centre Cultural Mario Monreal la versió de titelles de l'obra Hamlet. Esta adaptació en valencià del clàssic de William Shakespeare forma part de la programació del festival Sagunt a Escena i s'emmarca en la secció Off Romà.

  

L'obra, representada per la companyia Bambalina Teatre Practicable i dirigida per Jaume Policarpo, conta la història del príncep Hamlet, qui commocionat per la mort del seu pare, presencia l'aparició del seu espectre que li demana que venge el seu assassinat. Açò portarà Hamlet a desemmascarar els responsables i a executar, sense pietat, la seua venjança.

  

Este espectacle, apte per a tots els públics, compta amb l'actuació de l'actor Jorge Valle, qui interpreta l'obra acompanyat d'una desena de titelles. El preu de l'entrada és de 7 euros.

  

​El programa de l’Off Romà és un dels elements distintius de Sagunt a Escena que, com en cada edició, acosta el teatre de carrer i teatre gestual, el circ, la música, etc., a un públic més heterogeni que té així la possibilitat de gaudir en el seu propi entorn ciutadà d'espectacles populars. ​  

  

![](/media/mqdlpkqv/32_c_off-roma-hamlet-2019.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/els-titelles-de-hamlet-arriben-a-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/els-titelles-de-hamlet-arriben-a-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-titelles-de-hamlet-arriben-a-l-off-roma/ "Linked In")
*   [](mailto:?body=https://aytosagunto.es/va/actualitat/els-titelles-de-hamlet-arriben-a-l-off-roma/)